**HUOM! Tämä tiedote koskee vain kunnallisen varhaiskasvatuksen maksuja**

Kunnan järjestämässä varhaiskasvatuksessa maksut määräytyvät perheen koon ja tulojen perusteella prosentti-

perusteisesti. Enimmillään maksu on **311 €** kuukaudessa perheen nuorimmasta lapsesta kokoaikaisessa varhaiskasvatuksessa.

Jos maksu jää alle **30 €** lasta kohden *kokoaikaisessa varhaiskasvatuksessa*, maksua ei peritä.

**Sisaralennus:**

Perheen toisesta kokoaikaisessa varhaiskasvatuksessa olevasta lapsesta on maksu 40 % nuorimman lapsen maksusta. Kustakin seuraavasta lapsesta maksu on nuorimman lapsen maksusta 20 %.

**Esiopetus** (4 h/pv =20h/vko) on maksutonta **esiopetuksen toimintapäivien aikana** päiväkodin esiopetusaikojen mukaan. Kun lapsi on esiopetuksen lisäksi varhaiskasvatuksessa, peritään maksu varatun/ käytetyn hoitoajan mukaan. Loma-aikoina, kun esiopetusta ei järjestetä ja lapsella on hoidontarve varhaiskasvatuksessa, maksu peritään varatun / käytetyn hoitoajan mukaan. Esiopetuksen toimintapäivät löytyvät:

https://www.seinajoki.fi/kasvatus-ja-opetus/varhaiskasvatus-ja-esiopetus/esiopetus/

**Tulojen ilmoittaminen**

Huoltajat toimittavat sähköisen tuloselvityslomakkeen eDaisyn kautta varhaiskasvatuspäätöksen saatuaan. Sähköinen tuloselvitys tulee aina päivittää, jos työ tai palkkatieto muuttuu. Tulorekisterin käyttö ei korvaa tulojen muutosilmoitusta. Päätökset vanhempainvapaasta, kotihoidontuesta sekä joustavasta hoitorahasta tulee toimittaa tuloselvityksen liitteenä. Liitteestä on ilmettävä päätöksen aloitus- ja päättymisaika. Perhe voi hyväksyä myös tuloselvityslomakkeella korkeimman varhaiskasvatusmaksun, jos perheen bruttotulot ylittävät korkeimman maksurajan.

**Maksuton kuukausi**

Varhaiskasvatuksen toimintavuosi alkaa 1. päivänä elokuuta. Jos lapsi on kaikkina toimintavuoden kuukausina hoidossa, 12. kuukauden hoitomaksua ei peritä. Maksuton kuukausi on tällöin heinäkuu. Maksuton kuukausi ei koske palveluseteliasiakkaita. Palveluseteliasiakkaita koskee palvelusetelisääntökirja.

**Perheen koko vaikuttaa**

Maksuja määriteltäessä perheen kokona otetaan huomioon yhteistaloudessa asuvat huoltajat, avio- tai

avopuolisot ja perheessä asuvat kaikki alle 18-vuotiaat lapset.

**Tulorajat ja maksuprosentit**

|  |  |  |  |  |
| --- | --- | --- | --- | --- |
| **Perheen koko** | **maksu %** | **Tuloraja, jonka alittuessa asiakasmaksua ei peritä €/kk** | **alin maksu**  **30€ tuloilla** | **ylin maksu**  **311€ tuloilla** |
| 2 | 10,7 | 4066€ | 4346€ | 6974€ |
| 3 | 10,7 | 5245€ | 5525€ | 8153€ |
| 4 | 10,7 | 5956€ | 6236€ | 8864€ |
| 5 | 10,7 | 6667€ | 6947€ | 9575€ |
| 6 | 10,7 | 7376€ | 7656€ | 10284€ |

**Tuloina otetaan huomioon**

Perheen tuloina otetaan huomioon kaikki veronalaiset ansio- ja pääomatulot. Palvelun käyttäjän tuloina otetaan huomioon esim. elatusapu/-tuki, perhe-eläke ym*.* Jos kuukausitulot vaihtelevat, otetaan kuukausituloina huomioon viimeksi kuluneen vuoden keskimääräinen kuukausitulo.

**Tuloina ei oteta huomioon:**

"Tulona ei oteta huomioon lapsilisää, vammaisetuuksista annetun lain [(570/2007)](http://www.finlex.fi/fi/laki/ajantasa/2007/20070570) mukaista etuutta, kansaneläkelain [(568/2007)](http://www.finlex.fi/fi/laki/ajantasa/2007/20070568) mukaista lapsikorotusta, asumistukea, tapaturmavakuutuksen perusteella suoritettavia sairaanhoito- ja tutkimuskuluja, sotilasavustusta, rintamalisää, opintorahaa, aikuiskoulutustukea, opintotuen asumislisää, toimeentulotukena maksettavaa toimintarahaa ja matkakorvausta, Kansaneläkelaitoksen kuntoutusetuuksista ja kuntoutusrahaetuuksista annetun lain [(566/2005)](http://www.finlex.fi/fi/laki/ajantasa/2005/20050566) mukaista ylläpitokorvausta, julkisesta työvoimapalvelusta annetun lain [(1295/2002)](http://www.finlex.fi/fi/laki/ajantasa/2002/20021295) mukaista ylläpitokorvausta, opintojen johdosta suoritettavia apurahoja ja muita vastaavia avustuksia, perhehoidon kustannusten korvauksia eikä lasten kotihoidon tukea. [(11.5.2007/585)](file:///M:\TIEDOTTEET%20asikasmaksuista\TIEDOTE%201.10.23%20VARHAISKASVATUSMAKSUISTA%20(002)%20(002).doc#a11.5.2007-585) "

**Tulojen vähennyksenä otetaan huomioon:** suoritetut elatusavut

**Maksuun vaikuttavat poissaolot**

* Jos lapsi on **sairautensa vuoksi poissa kaikki kalenterikuukauden toimintapäivät**, maksua ei peritä lainkaan.
* Jos lapsi on **sairautensa vuoksi poissa vähintään 11 toimintapäivää kalenterikuukaudessa**, maksuna peritään puolet maksusta.
* Jos lapsi on **poissa muun syyn vuoksi kalenterikuukauden kaikki päivät**, maksuna peritään puolet maksusta.
* ***Jos kalenterikuukauteen tulee yksikin läsnäolopäivä, peritään koko kuukauden sopimuksen mukainen maksu****.*

**Isyysrahakausi**

Lapsella, josta isyysraha maksetaan, ei ole oikeutta samanaikaiseen varhaiskasvatukseen, eikä maksua peritä. Oikeus samaan hoitopaikkaan säilyy. **Isyysrahajaksoista johtuvasta poissaolosta on ilmoitettava ja toimitettava Kelan päätös Sari Saranpäälle viimeistään kaksi viikkoa ennen suunniteltua aloittamispäivää**.

Isyysvapaan maksuttomuus ei koske perheen muita sisaruksia.

**Vanhempainvapaauudistuksesta**

Uudet vanhempainvapaat koskevat pääsääntöisesti lapsia, joiden laskettu syntymäaika on 4.9.2022 tai sen jälkeen.

Varhaiskasvatuksen järjestäjän tulee saada tieto vanhempainvapaiden käytöstä perheeltä. Vanhempainvapaiden vuoksi pidettävistä määräaikojen puitteissa ilmoitetuista poissaoloista ei peritä perheiltä varhaiskasvatuksen asiakasmaksua.

Ilmoitus on tehtävä yli 5 päivää kestävästä poissaolosta viimeistään kuukautta ennen sen suunniteltua aloittamispäivää. Toistuvat 1 -5 päivää kestävästä poissaolosta on ilmoitettava yksi viikko ennen ensimmäisen poissaolon suunniteltua aloittamispäivää. Kertaluonteiset 5 päivää kestävät poissaolot, ei ole ilmoitusvelvollisuutta. Nämä päivät eivät ole asiakasmaksulaissa tarkoitetulla tavalla maksuttomia päiviä.

**Hoitomaksu varhaiskasvatuksen alkaessa ja päättyessä**

Jos lapsen varhaiskasvatus alkaa tai loppuu kesken kalenterikuukauden, maksu määräytyy aloitus-/lopetuspäivän mukaan.

**Kuukausimaksu perheen valitseman hoitosopimuksen mukaan**

|  |  |  |  |
| --- | --- | --- | --- |
| **Varattu hoitoaika/viikko** | **Tunteja kk** | **Maksu määräytyy** | **Euroina** |
| 0 - 10 tuntia (vain eskareille) | alle 43 | 30% kokopv maksusta | 93€ |
| 11 - 16 tuntia | alle 69 | 40% kokopv maksusta | 124€ |
| 17 – 20 tuntia | alle 86 | 50% kokopv maksusta | 156€ |
| 21 - 27 tuntia | alle 116 | 65% kokopv maksusta | 202€ |
| 28 - 35 tuntia | alle 150 | 80**%** kokopv maksusta | 249€ |
| yli 35 tuntia | yli 150 | 100% | 311€ |

Hoitoaikavaraukset tehdään DaisyFamilyssä Hoitoajat on varattava **aina viikkoa etukäteen ma klo 06.00 mennessä**. Mikäli hoitoaikavarausta ei ole tehty ennen lukitusajan päättymistä tai hoitoaikoihin tulee työvuoroista johtuvia muutoksia lukitusajan jälkeen, voi esittää kirjallisen pyynnön ryhmän kasvattajille hoitoaikavarauksen korjaamiseen. **Kalenterikuukauden** käyttämättömät tunnit eivät siirry seuraavalle kuukaudelle.

Muutosta hoitosopimukseen tuntimäärään haetaan eDaisyssä **edellisen kuukauden aikana**. Hoitoaikamuutos on oltava voimassa vähintään seuraavat kolme kuukautta.

***Jos lapsen / lasten hoitoaikavaraus tai käyttö ylittää hoitoaikasopimuksen toimintakuukauden aikana yli 59 min/kk, ohjelma määrittelee ylittyneiden tuntien mukaisen kuukausimaksun. Ylitykset laskutetaan varauksen ja ylittyvän käytön mukaan. Jos perheiden hoitoaikasopimus ylittyy kaksi peräkkäistä kuukautta, muutetaan hoitosopimus ylempään maksuluokkaan. Hoitoaikasopimus on voimassa 3 kk, minkä jälkeen perhe voi anoa muutosta eDaisyn kautta hoitoaikaan ja maksuun. Myös irtisanoutuminen tehdään eDaisyssä.***

**Tilapäinen hoito**

Tilapäisen hoidon maksu on **20€** kokopäivältä (yli 5 tuntia) ja **15€** osapäivältä (5 tuntia tai alle).